open-index/open-wikipedia-markdown huggingface dataset:
اخبار سیرام پور

**اخبار سیرام پور** بھارتی ریاست مغربی بنگال کے سیرام پور (ہگلی کے قریب) کے مسیحی مشنریوں کا فارسی اخبار ہے جو 1826ء میں جاری ہوا۔ حکومت ایک روپیہ فی کاپی کے حساب سے اس کی 120 کاپیاں خریدتی تھی۔ یہ کاپیاں اعلٰی حکام اور دہلی، آگرہ، بنارس اور کلکتہ کے کالجوں اور مدرسوں کو بھیجی جاتی تھیں۔ دو سال بعد سرکاری امداد بند ہونے پر یہ اخبار بند ہو گیا۔ اس سے قبل 1818ء میں سیرام پور کے مشنری ڈگ ورسانہ اور سماچار درپن دوبنگالی اخبار شائع کرچکے تھے۔ 28 مارچ 1822ء کو سماچار درپن کا فارسی ایڈیشن جام جہاں نما کے نام سے جاری کیا گیا۔ 

زمرہ:اخبارات و رسائل
حکیم احمد شجاع

**حکیم احمد شجاع** (پیدائش: 4 نومبر 1893ء— وفات: 4 جنوری 1969ء) اردو اور فارسی شاعر تھے۔

## سوانح
ڈراما نگار اور شاعر 1914ء میں میرٹھ کالج سے بی اے کیا اور وہیں انگریزی اور تاریخ کے اسسٹنٹ پروفیسر مقرر ہوئے۔ چند ماہ بعد حیدرآباد چلے گئے۔ لیکن وہاں بھی زیادہ دیر تک نہ رہ سکے اور لاہور چلے آئے۔ لاہور سے رسالہ ہزار داستان نکالا۔ میونخ یونیورسٹی سے فلسفے میں پی ایچ ڈی کی ڈگری حاصل کی۔ ایران میں مابعد الطبیعیات کا ارتقاء کے عنوان سے تحقیقی مقالہ لکھا۔
پنجاب مقننہ کونسل میں مترجم مقرر ہوئے اور تقسیم ہند سے قبل پنجاب اسمبلی میں ڈپٹی سیکرٹری کے عہدے تک پہنچے۔ تقسیم ملک کے بعد سیکرٹری بنے۔

## ادبی زندگی
### ڈراما نگاری
ڈراما نگاری میں آغا حشر کا تتبع کیا۔ زیادہ تر معاشرتی ڈرامے لکھے۔
* باپ کا گناہ
* بھارت کا لال
* آخری فرعون، جان باز
* حسن کی قیمت

متعدد فلمی کہانیوں کے بھی مصنف ہیں۔ نظموں کا مجموعہ گردکارواں کے نام سے چھپ چکا ہے۔۔

## حوالہ جات

زمرہ:1893ء کی پیدائشیں
زمرہ:1969ء کی وفیات
زمرہ:اردو شعرا
زمرہ:برطانوی ہند کے شعراء
زمرہ:بیسویں صدی کے برطانوی شعرا
زمرہ:بھارتی نثر نگار
زمرہ:پاکستانی شعرا
زمرہ:پاکستانی ڈراما نگار اور ڈراما نویس
زمرہ:سینٹرل ماڈل اسکول، لاہور کے فضلا
زمرہ:پاکستانی اردو شعرا
زمرہ:ویکی ڈیٹا سے مختلف مختصر وضاحت
زمرہ:صوبہ پنجاب (برطانوی ہند) کی شخصیات
زمرہ:لاہور کے مصنفین
زمرہ:پاکستانی سنیما
زمرہ:بھارتی مسلم شخصیات
زمرہ:بھارتی منظر نویس
زمرہ:غنائی شعرا
اخبار عام

**اخبار عام** برطانوی راج میں یکم جنوری 1871ء میں لاہور سے جاری ہونے والا اردو زبان کا اخبار تھا۔ 1881ء میں ہفتے میں دو بار اور 1887ء میں تین بار نکلتا تھا۔ 1891ء میں روزنامہ ہو گیا۔ روزنامے کا اجرا رکھنا ممکن نہ ہوا تو یہ پھر سہ روزہ ہو گیا۔ تھا، بعد میں سہ روزہ ہو گیا۔ اس کے مالک پنڈت مکند رام، گوپی ناتھ اور گوبند سہائے اس کے مدیر تھے جو پنڈت مکند رام کے بیٹے تھے۔ یہ اخبار مطبع متر بلاس میں چھپتا تھا جو پنڈت مکند رام کی ملکیت تھا۔ مکند رام نے اخبار عام کے علاوہ تین اور اخبار ہمائے پنجاب (یکم اپریل 1870ء)، ہندی اخبار متر بلاس اور انگریزی ہفت روزہ پیپلز جرنل بھی نکالے۔ 1897ء میں مکند رام کا انتقال ہو گیا۔ ان کی زندگی ہی میں ان کے بیٹوں نے اخبار کی ادارت اور انتظام سنبھا رکھا تھا۔ پنڈت گوپی ناتھ کے ذمے اخبار کی ادارت تھی وہ انڈین نیشنل کانگریس کے سرگرم رکن تھے۔ پنڈٹ گوپی ناتھ اور گوبند سہائے پنجاب یونیورسٹی کے فارغ التحصیل تھے اور بہ یک وقت اردو، انگریزی اور ہندی زبانوں پر عبور رکھتے تھے۔۔ اخبار عام 2-1 / 10x6 کی تقطیع کے آٹھ صفحات (دو کالم) پر مشتمل تھا۔ لوح کے دونوں طرف اخبار کے قواعد و ضوابط، سالانہ چندہ، اشہار کے نرخ وغیرہ کی تفصیل چھپتی تھی۔ روزنامہ ہونے کے بعد یہ جگہ فہرست مضامین نے لے لی۔  اخبار انتہائی سستا تھا، فی شمارہ قیمت ایک پیسا اور سالانہ چندہ ڈھائی روپے تھا۔

## حوالہ جات

مرہ:لاہور میں میڈیا

زمرہ:ہندوستان میں 1871ء کی تاسیسات
زمرہ:بھارت کے کالعدم اخبارات
زمرہ:بھارت کے اردو اخبارات
زمرہ:برطانوی ہند کے اخبارات
زمرہ:پاکستان کے کالعدم اخبارات
زمرہ:پاکستان میں شائع ہونے والے اردو اخبارات
زمرہ:پاکستان کے کالعدم اخبارات
سنگابی مرجان

**سنگابی مرجان** ایسے مرجان ہوتے ہیں جو زیربحر خاص قسم کے سنگ آب (reef) بناتے ہیں،ان کو انگریزی میں hermatypic corals کہا جاتا ہے، herma یونانی زبان کا لفظ ہے جس کا مطلب reef یا سنگ آب ہوتا ہے۔ یہ سنگابی مرجان، استوائی یا tropical خطوں کے سمندروں میں پائے جاتے ہیں۔
* سنگابی کا لفظ، سنگ آب سے بنا ہے جس کو انگریزی میں reef کہا جاتا ہے اور جس سے مراد وہ پتھریلا اور چٹانی سلسلہ ہوتا ہے جو زیرآب سمندر میں پایا جاتا ہے ۔

زمرہ:مرجانی سنگ آب
اوتو فون بسمارک

تصغیر|بائیں|یادگار بسمارک، ہیمبرگ

**اوتو فون بسمارک** جرمن تاریخ میں سب سے زیادہ مشہور سیاست دان جسے جدید جرمنی کا بانی کہا جاتا ہے۔ صوبہ پروشیا کے ایک ممتاز زمیندار گھرانے کا چشم و چراغ تھا۔ انتظامی امور کا کوئی تجربہ نہ تھا۔ اس کے باوجود 1862ء میں قیصر جرمنی فریڈرک ولیم کی پیشکش پر قلم دان وزارت سنبھالا تو وہ کام کیا جو جرمن تاریخ میں کسی نے انجام نہیں دیا تھا۔ 1815ء سے جرمنی کی اڑتیس ریاستوں کو متحد کرنے کی جو تحریک چل رہی تھی اسے بسمارک نے کامیابی سے ہمکنار کیا۔ اس کے لیے اس نے ہر قسم کے حربے کو روا رکھا۔ ضرورت پڑی تو لشکر کشی بھی کی۔ طبعاً جنگ پسند نہ تھا۔ بسمارک کی اصل ڈپلومیسی یہ تھی کہ یورپ کی کم از کم پانچ بڑی طاقتیں فرانس، روس، برطانیہ، اٹلی اور آسٹریا اس کی حلیف بنی رہیں،  خارجہ حکمتِ علمی میں صلح و سلامتی کی راہ پر گامزن رہا۔ بڑا ہوش مند سیاست دان تھا۔ صلح دامن کو سیاست کی شطرنج کے مہرے خیال کرتا تھا۔ اور ایک کی بجائے دوسرا مہرا اس وقت استعمال کرتا تھا،  جب اس پر آشکار ہو جاتا تھا کہ حصولِ مطلب کے لیے اس کا استعمال ضروری ہے۔ کم و بیش 28 برس وزارت عظمی کے عہدے پر فائز رہا۔ 18 مارچ 1890ء کو قیصر ولیم دوم کی معزولی پر عہدے سے دست بردار ہو کر آبائی گاؤں چلا گیا۔

## حوالہ جات

زمرہ:1815ء کی پیدائشیں
زمرہ:1898ء کی وفیات
زمرہ:اسلام کے نقاد
زمرہ:انیسویں صدی کی جرمن شخصیات
زمرہ:پروشیا کے وزرائے اعظم
زمرہ:جامعہ ہومبولت کے فضلا
زمرہ:جرمن سیاست دان
زمرہ:جرمن شخصیات
زمرہ:جرمن غیر افسانوی مصنفین
زمرہ:جرمن قوم پرست
زمرہ:جرمن لوتھری شخصیات
زمرہ:جرمن ملوکیت پسند
زمرہ:جرمنی کے چانسلر
زمرہ:جرمنی میں مرض-متعلقہ اموات
زمرہ:چھوٹے پیغام خانوں کا استعمال کرنے والے مضامین
زمرہ:جامعہ گوٹنجن کے فضلا
زمرہ:بسمارک خاندان
زمرہ:بسمارک کے شہزادے
زمرہ:ویکی ڈیٹا سے مختلف مختصر وضاحت
تارا سنگھ

**[[Z|ماسٹر]] تارا سنگھ** سکھوں کا مشہور لیڈر تھا۔ شرومنی اکالی دل کا صدر بھی تھا۔ ضلع راولپنڈی میں اسکول ماسٹر تھا۔ آہستہ آہستہ اکالی پارٹی کا سر کردہ بن گیا۔ 1947 میں تقسیم ہند کے موقع پر امرتسر چلا گیا۔ قائد اعظم محمد علی جناح نے ایک دفعہ آزاد سکھ اسٹیٹ بنانے کا مشورہ دیا تھا۔ پہلے تو تارا سنگھ کے ذہن میں یہ بات نہ سمائی لیکن بعد میں آزاد صوبہ بنانے کا حامی ہو گیا۔ اور آئے دن اس کوشش میں لگا رہا۔ لیکن بھارتی حکومت ایسی کوششوں کو ٹھکراتی رہی۔ سکھوں میں پھوٹ پیدا ہوجانے کی وجہ سے اس کی تحریک کامیاب نہ ہو سکی۔سکھ ریاست کے قیام کے لیے جدوجہد جاری رکھی لیکن کامیاب نہ ہو سکا۔ آخر کار 1967 میں وفات پا گیا۔

## حوالہ جات

## مآخذ
* http://allaboutsikhs.com/person/mastertarasingh.htm
* *Heritage of the Sikhs*, by Sardar Harbans Singh
* http://sikhtimes.com/bios_082103a.html
* http://www.britannica.com/eb/article-9071261
* http://www.sikhpoint.com/religion/sikhcommunity/mastertarasingh.htm
* http://www.punjabheritage.com/sfk.htm
* http://www.sikhphilosophy.net/history-sikhs-sikhism/122-master-tara-singh-1885-1967-a.html

## مزید پڑھیے
1. Harjinder Singh Dilgeer, SIKH TWAREEKH (Sikh History in Punjabi in 5 volumes), Sikh University Press, Belgium, 2007.

2. Harjinder Singh Dilgeer, SIKH HISTORY (in English in 10 volumes), Sikh University Press, Belgium, 2010–11.

3. Harjinder Singh Dilgeer, Master Tara Singh's Contribution to Punjabi Literature (thesis, granted Ph.D. by the Panjab University in 1982).

4. Durlab Singh, Valiant Fighter. 1945.

5. Manohar Singh Batra, Master Tara Singh, Delhi, 1972.

6. Jaswant Singh, Jeewan Master Tara Singh, Amritsar, 1972.

7. Master Tara Singh, Meri Yaad, Amritsar, 1945

## بیرونی روابط
* Master Tara Singh materials in the South Asian American Digital Archive (SAADA)

زمرہ:1885ء کی پیدائشیں
زمرہ:1967ء کی وفیات
زمرہ:برطانوی پنجاب کے بھارتی آزادی کے فعالیت پسند
زمرہ:برطانوی ہند کے قیدی اور زیر حراست افراد
زمرہ:بیسویں صدی کے بھارتی سیاست دان
زمرہ:بھارتی سکھ
زمرہ:پنجابی شخصیات
زمرہ:چندی گڑھ کی شخصیات
زمرہ:چندی گڑھ کے سیاست دان
زمرہ:راولپنڈی کی شخصیات
زمرہ:سکھ سیاست
زمرہ:شرومنی اکالی دل کے سیاست دان
زمرہ:ویکی ڈیٹا سے مطابقت رکھنے والی مختصر تفصیل
زمرہ:انیسویں صدی کی ہندوستانی شخصیات
زمرہ:ہندوستانی سابقہ ہندو
زمرہ:راولپنڈی کے سیاستدان
زمرہ:بیسویں صدی کی بھارتی شخصیات
زمرہ:بھارتی سیاست دان
تانتیا توپی

مرہٹہ پیشوا۔ فوجی جرنیل تھا۔ 1857ء کی جنگ آزادی میں اس نے کا رہائے نمایاں سر انجام دیے اور اپنے فوجی دستوں سمیت کانپور کالپی وغیرہ تک جا پہنچا۔ انگریزی افواج سے ڈٹ کر مقابلہ کیا۔ بالاخر محصور اور قید ہوا اور اسے گولی کا نشانہ بنا دیا گیا۔جھانسی کی رانی انھیں اپنا گورو مانتی تھی اور اپنی ساری سیکھتا ان کے طرف منسوب کیا کرتی تھی۔

## اور نظر دیں
* علی بہادور ثانی
* علی بہادور اول
* باجی راؤ اول
* مرہٹہ سلطنت
* مغلیہ سلطنت

زمرہ:1814ء کی پیدائشیں
زمرہ:1859ء کی وفیات
زمرہ:برطانوی ہند سے سزائے موت بذریعہ پھانسی پانے والے
زمرہ:بھارتی قیدی جنہیں پھانسی دی گئی
زمرہ:پھانسی لگائے گئے لوگ
زمرہ:تاریخ ہندوستان
زمرہ:جنگ آزادی ہند 1857ء
زمرہ:جنگ آزادی ہند 1857ء کے انقلابی
زمرہ:سزائے موت یافتہ بھارتی شخصیات
زمرہ:ضلع ناشک کی شخصیات
زمرہ:مرہٹہ جنگجو
زمرہ:مہاراشٹر سے آزادی ہند کے فعالیت پسند
زمرہ:ہندو جنگجو
زمرہ:ہندوستانی جرنیل
زمرہ:آزادی ہند کے فعالیت پسند
زمرہ:ویکی ڈیٹا سے مختلف مختصر وضاحت
زمرہ:انیسویں صدی کی سزائے موت
زمرہ:بھارت سے سزائے موت یافتہ شخصیات
زمرہ:مملکت متحدہ سے سزائے موت یافتہ شخصیات
زمرہ:بھارتی ہندو
تاج الدین زریں رقم

**تاج الدین زریں رقم** معروف خطاط اور خوشنویس تھے۔
## ولادت
معروف خطاط 1910ء لاہور میں پیدا ہوئے۔
## وفات
ان کی وفات:1955ء ہوئی
## خطاطی
سترہ برس کی عمر میں ماموں سے فن خطاطی سیکھنا شروع کیا۔ 1936ء میں مرقع زریں کے نام سے فن خطاطی کے متعلق کچھ اصلاحیں تحریر کیں۔ جو بہت مشہور ہوئیں۔ مدت تک خوش نویس یونین کے صدر رہے۔

عہد صدارت میں برصغیر پاک و ہند کا دورہ کیا اور تمام بڑے شہروں میں خوش نویس یونین کی شاخیں قائم کیں۔ منشی صاحب کا شمار پاکستان کے نامور قلم کاروں کی صف اول میں ہوتا تھا۔ خط نستعلیق میں مہارت کا عالم یہ تھا کہ باریک [خفِی] یعنی کتابی قلم سے لے کر سائن بورڈز کی جلی اور جہازی سائز کی خطاطی میں یکساں معیار تھا جو بہت کم لوگوں کے حصے میں آیا ہے۔
## زریں رقم
زریں رقم کا خطاب انھیں مولانا غلام رسول مہر نے دیا تھا۔ اُن کا قابلِ ذکر شاگردوں میں خلیفہ محمد طفیل، محمد طفیل (نقوش والے)، محمد حسن شیخ، صوفی خورشید عالم خورشید رقم، حافظ محمد یوسف سدیدی، صوفی عبدالرشید لطیف رقم لاہوری اور سید انور حسین نفیس رقم شامل ہیں۔

تاج صاحب نے خطِ نستعلیق لاہوری میں استاد عبد المجید پروین رقم کی تقلید کی اور اپنے جانشین خورشید عالم خورشید رقم کو بھی یہی تلقین فرمائی۔

اُن کی تحریر کردہ کتاب "مرقعِ زریں" نستعلیق لاہوری سیکھنے اور سکھانے والوں کے لیے اعلی درجے کی واحد دستاویز ہے جسے شہرتِ دوام حاصل ہوئی۔

## مزید دیکھیے
* القلم تاج نستعلیق نویسہ

## بیرونی روابط
* کیلیگرافی اسلامک - تاج الدین زریں رقم کے بارے میں صفحہ
## حوالہ جات

زمرہ:1910ء کی پیدائشیں
زمرہ:1955ء کی وفیات
زمرہ:پاکستانی خطاط
چاہ بابل

چاہ بابل
چاہ کنویں کو کہتے ہیں اور بابل جگہ کا نام ہے
## وجہ تسمیہ
بابل کی وجہ تسمیہ یہ ہے کہ زبانیں اس میں وہاں مخلوط ہوجاتی تھیں۔
بغداد سے جنوب کی طرف تقریبا پچپن میل کے فاصلے پر ایک چوکور کنواں جس کا قطر تین فٹ کے قریب ہے۔ کنکر پھینکنے سے پتا چلتا ہے کہ اس میں پانی موجود ہے۔ کہا جاتا ہے کہ اس میں دو فرشتے ہاروت و ماروت الٹے لٹکے ہوئے ہیں اور قیامت تک لٹکے رہیں گے۔ علمائے یہود کا کہنا ہے کہ زمین پر قیام کے دوران ہاروت و ماروت کی نگاہ ایک خوبصورت عورت زہرہ پر پڑی اور وہ اس کے قربت کے طلب گار ہوئے۔ زہرہ کے کہنے پر انھوں نے شراب خوری، بت پرستی  اور قتل و غارت تک سے گریز نہیں کیا۔ یہاں تک کہ زہرہ کو اسم اعظم بھی سکھا دیا۔ زہرہ اسم اعظم کی برکت سے آسمان پر چلی گئی اور ہاروت و ماروت خدا کے غضب میں مبتلا ہو کر چاہ بابل میں قید ہوئے۔ قرآن پاک میں ہاروت اور ماروت کا نام آیا ہے مگر مذکورہ قصے کی طرف کوئی اشارہ نہیں ہے۔

## حوالہ جات

زمرہ:آثار قدیمہ
چاہ نخشب

**چاہ نخشب**، ایک کنواں جس کے متعلق یہ روایت کی جاتی ہے کہ اس کنوئیں میں سے حکم بن ہاشم نے سیمابی اجزا کی ترکیب سے ایک چاند نکالا تھا۔ نخشب ترکستان کے ایک شہر کا نام ہے جس کی نسبت سے ماہ مقنع کو ماہ نخشب کہتے ہیں۔ مشہور ہے کہ حکم نے شہر کے باہر ایک کنواں بنوایا جس میں سے اندھیری راتوں میں ایک چاند نکل کرہوا میں معلق ہوجاتا تھا اور دو سو مربع میل تک اس چاند کی روشنی ہر چیز کو منور کر دیتی تھی۔ 

## حوالہ جات

* کتاب:مکمل اسلامی انسائیکلوپیڈیا،مصنف:مرحوم سید قاسم محمود،ص-701

زمرہ:افسانوی مقامات
زمرہ:ترکیہ
چاہ یوسف

تصغیر
نواح شام میں، طبریہ کے نزدیک، ایک کنواں۔ روایت ہے کہ حضرت یوسف کے بھائی ان کو سیر کرانے کے بہانے جنگل میں لے گئے اور باہم مشورہ کرکے انھیں ایک ایسے کنویں میں ڈال دیا جو عرصے سے خشک پڑا تھا۔ حجازی اسماعیلیوں کا ایک قافلہ سامان تجارت لیے شام سے مصر کی طرف جا رہا تھا۔ کنواں دیکھ کر اہل قافلہ نے پانی کے لیے اس میں ڈول ڈالا جسے پکڑ کر حضرت یوسف کنویں سے باہر آ گئے۔ قافلے والوں نے انھیں غلام کے طور پر اپنے قافلے میں شامل کر لیا اور مصر لے گئے۔

## ادب میں چاہ یوسف
اردو ادب میں چاہ یوسف کا استعارہ کثرت سے استعمال ہوتا آ رہا ہے۔ اردو شاعری میں میر تقی میر، الطاف حسین حالی، میر حسن، سلامت علی دبیر، یکتا امروہی، جواد حسین شمیم امروہی، میر انیس، یوسف تقی، میر ضامن علی جلال اور حمایت علی شاعر نے چاہ یوسف کو اپنی شاعری میں پیش کیا۔
:میر تقی میر

الطاف حسین حالی کا مشہور زمانہ شعر ہے

مثنوی سحرالبیان میں مہر حسن نے قصہ یوسف زلیخا کا حوالہ دیتے ہوئے کہا۔ کئی اشعار میں چاہ یوسف کا ذکر کیا۔

## حوالہ جات

زمرہ:آثار قدیمہ اسرائیل
زمرہ:پانی کے کنویں
زمرہ:ضلع صفد
زمرہ:کامنز زمرہ جس کا ربط ویکی ڈیٹا پر ہے
زمرہ:پانی اور مذہب
زمرہ:یوسف
زمرہ:اسرائیل میں کارواں سرائے
تان سین

دربار اکبر اعظم کا ایک رتن۔ سنگیت یا موسیقی کی دُنیا کا ایک بڑا نام ہے ہندوستان کا موسیقار اعظم تھا۔

## نام
تان سین کا اصلی نام رمتانو پانڈے تھا۔ وہ گوالیار میں ایک مندر کے پجاری کے گھر پیدا ہوئے تھے۔ انھوں نے جوانی میں اسلام قبول کر لیا تھا۔
## تاریخ
تان سین گوالیار میں پیدا ہوئے۔ پیدائشی لحاظ سے تو ہندو تھے لیکن جوانی میں اسلام قبول کیا۔
## بطور رتن
اکبر کے نورتن میں شامل کیے جانے کے بعد لوگ ادب سے ان کو میاں تان سین کہتے تھے اکبر خاص موقعوں پر ان سے راگ اور آلاپ کی فرمائش کرتا تھا۔ تان سین کے تمام بچے بھی موسیقار ہوئے

## اہمیت
برصغیر کی کلاسیکی موسیقی تان سین کے راگوں پر ہی زندہ ہے۔ اس کے بعد آنے والے استادوں نے راگ ودیا میں تبدیلی یا نئے تجربے کرنے کی ضرورت محسوس نہیں کی اور عملاً یہ راگ اسی حالت میں ہیں جس میں تان سین نے ان کی تکمیل کی تھی۔ تان سین کی برسی گوالیار میں ہر سال منائی جاتی ہے۔ جہاں فن موسیقی کے شائقین کا بہت بڑا اجتماع ہوتا ہے۔

## راگ
6برس کی عمر سے ہی انھوں نے موسیقی میں اپنی مہارت دکھانا شروع کر دیا تھا۔ وہ سوامی ہری داس کے بھگت تھے۔ بے شمار راگوں کو موجودہ فنی شکل تان سین ہی نے دی۔ درباری کانپڑا، میاں کی ٹوڈی اور میاں کا سارنگ جیسے راگ بھی انھیں کی کوششوں کا نتیجہ ہیں۔

## وفات
تان سین کا انتقال 1586 کو دہلی میں ہوا اکبر نے خود جنازے میں شرکت کی۔ تان سین کو گوالیار میں صوفی سنت شیخ محمد غوث کے پہلو میں دفن کیا گیا۔گوالیار میں ہر سال دسمبر میں تان سین کی یاد میں تقاریب کا اہتمام کیا جاتا ہے۔
## حوالہ جات

## متفرقہ
پاکستانی برق موسیقی (الیکٹرونیکہ) کا گرو نیو تان سین کا نام میاں تان سین سے منسوب ہے۔

## بیرونی روابط
* تان سین

زمرہ:1490ء کی دہائی کی پیدائشیں
زمرہ:1580ء کی دہائی کی وفیات
زمرہ:آگرہ کی شخصیات
زمرہ:اتر پردیش کے موسیقار
زمرہ:اکبر
زمرہ:بھارتی مسلم شخصیات
زمرہ:بھارتی موسیقار
زمرہ:بھارتی ہندو
زمرہ:مغلیہ سلطنت
زمرہ:گوالیار کی شخصیات
زمرہ:مغل اشرافیہ
زمرہ:مغلیہ دور حکومت
زمرہ:ہندوستانی موسیقار
زمرہ:ہندوستانی موسیقی
زمرہ:ہندومت سے اسلام قبول کرنے والے شخصیات
زمرہ:سولھویں صدی کے بھارتی موسیقار
زمرہ:ریوا، مدھیہ پردیش کی شخصیات
زمرہ:نو مسلمین
زمرہ:بھارت میں اسلام
زمرہ:ویکی ڈیٹا سے مختلف مختصر وضاحت
اخلاق جلالی

**اخلاقیات** کی مشہور فارسی کتاب جس کے مصنف علامہ محمد بن اسعد جلال الدین دوانی ہیں۔ اوزون حسن آق قیونلو کے نام سے منسوب ہے۔ اس میں انسانی زندگی کی تہذیب کے لیے درس اخلاق کو تین حصوں ﴿ ہر حصے کو لامع کہتے ہیں ﴾، تہذیب الاخلاق، تدبیر منزل اور سیاست مدن۔ یہ کتاب اخلاق ناصری سے متاثر ہو کر لکھی گئی تھی۔ انگریزی ترجمہ لندن 1839ء اور لاہور 1908ء میں شائع ہو چکا ہے۔ 

زمرہ:اخلاقی تصورات
اخلاق ناصری

نصیر الدین طوسی کی تصنیف جو حاکم قہستان کی فرمائش پر1235ء میں لکی گئی۔ اس کا ماخذ،ابن مسکور کی تصنیف، طہارۃ الاعراق فی تہذیب الاخلاق ہے۔ طوسی نے بعض رسائل کا اضافہ بھی کیا ہے۔ اس کا تعلق حکمت عملی اور اخلاق سے ہے۔ مذہبی و صوفیانہ مسائل کی آمیزش ضمنی ہے۔ 

زمرہ:اخلاقیات پر کتابیں
زمرہ:تیرہویں صدی کی کتابیں
زمرہ:شیعہ اعتقادات
زمرہ:فارسی زبان میں کتابیں
زمرہ:فلسفیانہ کتب
زمرہ:ویکی ڈیٹا سے مطابقت رکھنے والی مختصر تفصیل
ادب

**ادب** (literature) عربی زبان کا لفظ ہے اور مختلف النوع مفہوم کا حامل ہے۔ ظہور اسلام سے قبل عربی زبان میں ضیافت اور مہمانی کے معنوں میں استعمال ہوتا تھا۔ بعد میں ایک اور مفہوم بھی شامل ہوا جسے ہم مجموعی لحاظ سے شائستگی کہہ سکتے ہیں۔ عربوں کے نزدیک مہان نوازی لازمہ شرافت سمجھی جاتی ہے، چنانچہ شائستگی، سلیقہ اور حسن سلوک بھی ادب کے معنوں میں داخل ہوئے۔ جو مہمان داری میں شائستہ ہوگا وہ عام زندگی میں بھی شائستہ ہوگا اس سے ادب کے لفظ میں شائستگی بھی آگئی۔ اس میں خوش بیانی بھی شامل ہے۔ اسلام سے قبل خوش بیانی کو اعلٰی ادب کہا جاتا تھا۔ گھلاوٹ، گداز، نرمی اور شائستگی یہ سب چیزیں ادب کا جزو بن گئیں۔ بنو امیہ کے زمانے میں بصرے اور کوفے میں زبان کے سرمایہ تحریر کو مزید فروغ حاصل ہوا۔ اسی زمانے میں گرامر اور صرف ونحو کی کتب اِرقام کی گئیں تاکہ ادب میں صحت اندازبیان قائم رہے۔ جدید دور میں ادب کے معنی مخصوص قرار دیے گئے۔ ادب کے لیے ضروری ہے کہ اس میں تخیل اور جذبات ہوں ورنہ ہر تحریری کارنامہ ادب کہلا سکتا ہے۔ 

خواہش تخلیق انسان کی فطرت ہے۔ اسی جبلی خواہش سے آرٹ پیدا ہوتا ہے۔ آرٹ اور دوسرے علوم میں یہی فرق ہے کہ اس میں کوئی مادی نفع مقصد نہیں ہوتا۔ یہ بے غرض مسرت ہے۔ ادب آرٹ کی ایک شاخ ہے جسے "فن لطیف" بھی کہہ سکتے ہیں۔ میتھو آرنلڈ کے نزدیک وہ تمام علم جو کتب کے ذریعے ہم تک پہنچا ہے، ادب کہلاتا ہے۔ کارڈ ڈینل نیومین کہتا ہے "انسانی افکار، خیالات اور احساسات کا اظہار زبان اور الفاظ کے ذریعے ادب کہلاتا ہے "۔ نارمن جودک کہتا ہے کہ "ادب مراد ہے اس تمام سرمایہ خیالات و احساسات سے جو تحریر میں آچکا ہے اور جسے اس طرح ترتیب دیا گیا ہے کہ پڑھنے والے کو مسرت حاصل ہوتی ہے۔ "

*
زمرہ:اردو ادب کی اصطلاحات
زمرہ:اصناف ادب

زمرہ:بنیادی موضوع قسم بندی
زمرہ:فکشن
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
کلاسک

لفظ **کلاسک** (یا **کلاسیک**) دراصل انگریزی زبان کا لفظ ہے جسے اردو میں اسے ادب عالیہ یا ادب عالی کہتے ہیں۔ تاہم اس سے درج ذیل مفہوم بھی مُراد لیے جاتے ہیں۔

## اعلیٰ / درجۂ اُولیٰ کا
وہ چیز جو اعلیٰ ترین درجہ یا جماعت سے ہو۔

## مثالی
ایک مروّجہ معیار یا نمونہ

## پائدار
دیرپا اہمیت اور قیمت کا حامل

## باستانی
قدیم روم اور یونان کے اَدب، فن اور ثقافت سے متعلق؛ کلاسیکی

## روایتی
رسمی، خالص اور مضبوط انداز کا

## تاریخی
تاریخی طور پر یادگار

## مستند
توثیق اور تصدیق شدہ

## کلاسیکیات
کلاسیکیات (the classics) سے مُراد قدیم رومی اور یونانی اَدب ہے۔
اخوان المسلمین

یہ جماعت 1929ء میں مصر میں قائم ہوئی۔ اس کے بانی شیخ حسن البنا تھے جو اسسروریہ کے ایک گاؤں کے رہنے والے تھے۔ انھوں نے اس تحریک کا آغاز 1923ء میں کیا تھا مگر 1929ء میں اسے باقاعدہ شکل دی گئی۔ اس کا منشا اسلام کے بنیادی عقائد کا احیا اور ان کا نفاذ تھا۔ مگر بعد میں یہ جماعت سیاسی شکل اختیار کر گئی۔ مصر میں یہ تحریک کافی مقبول ہوئی اور اس کی شاخیں دوسرے عرب ممالک میں بھی قائم ہوگئیں۔ دوسری جنگ عظیم کے خاتمے پر اس کے اراکین کی تعداد بیس لاکھ کے لگ بھگ تھا۔

اخوان المسلمین 1952ء میں مصر کے فوجی انقلاب کی حامی تھی مگر اس کی طرف سے جنرل نجیب اور جنرل ناصر کی خارجہ پالیسی کی بھی مخالفت ہوتی رہی۔ 1954ء میں مصری ڈکٹیٹر جمال عبدالناصر نے الزام لگایا کہ اس کے اراکین نے جنرل ناصر کو قتل کرنے کی ناکام کوشش کی جس کے بعد یہ جماعت خلاف قانون قرار دے دی گئی اور اس کی املاک ضبط کر لی گئیں۔ البتہ یہ الزام کبھی ثابت نہ ہو سکا۔اس کے بعد اس جماعت کے رہنما شیخ حسن الہدیبی نے اپنا صدر مقام قاہرہ سے دمشق تبدیل کر لیا۔ اس جماعت نے عرب قوم پرستی کے خلاف شدید آواز اٹھائی اور اسلامی بھائی چارے کا نعرہ لگایا۔ جس کی پاداش میں جماعت کے بہت سے اراکین کو جیلوں میں بند کر دیا گیا اور سید قطب شہید جیسے لوگوں کو پھانسی پر چڑھا دیا گیا۔ پابندی کے بعد بھی یہ جماعت باقی رہی اور پورے عرب علاقوں میں پھیل گئی۔ اخوان کا پاکستان کی جماعت اسلامی سے قریبی تعلقات ہیں۔
آج دنیا بھر کی مشہور اسلامی رہنماؤں کا تعلق اخوان سے تھا جن میں القاعدہ کے لیڈر ایمن الزواہری، حماس کی راہنما شیخ احمد یاسین اور ڈاکٹر عبد العزیز رنتیسی شامل ہیں۔ 

اخوان المسلمین
زمرہ:1928ء میں قائم ہونے تنظیمیں
زمرہ:1928ء میں قائم ہونے والی سیاسی جماعتیں
زمرہ:2013ء مصری انقلاب
زمرہ:2013ء مصری فوجی تاخت
زمرہ:اخوان المسلمون
زمرہ:اسلام پسند گروہ
زمرہ:اسلام سے منسوب دہشت گرد تنظیمیں
زمرہ:اسلامی بنیاد پرستی
زمرہ:اسلامی تحریکیں
زمرہ:اسلام سے منسوب دہشت گردی
زمرہ:اسلامی سیاسی جماعتیں
زمرہ:اکیسویں صدی میں اسلام
زمرہ:بیسویں صدی میں اسلام
زمرہ:روسی فیڈرل سیکیوریٹی سروس کی جانب سے قرار دی جانے والی دہشت گرد تنظیمیں
زمرہ:سنی سیاسی جماعتیں
زمرہ:مصر کی سیاست
زمرہ:مصر میں اسلام
زمرہ:مصر میں سنی اسلام
زمرہ:مصری سیاست
زمرہ:اسلام میں 1920ء کی دہائی
زمرہ:ویکی ڈیٹا سے مطابقت رکھنے والی مختصر تفصیل
زمرہ:خفیہ انجمنیں
زمرہ:عراق کی سیاسی جماعتیں
زمرہ:مصر کی سیاسی جماعتیں
زمرہ:ویکیپیڈیا اصلاحی سانچے
زمرہ:مصر میں بیسویں صدی کی تاسیسات
زمرہ:مصر میں قائم اسلامی تنظیمیں
اختر شیرانی

**اختر شیرانی** اردو شاعر، محمد داود خان نام ٹونک (راجپوتانہ) میں پیدا ہوئے۔ تمام عمر لاہور میں گذری۔ والد پروفیسر حافظ محمود خان شیرانی اورینٹل کالج لاہور میں فارسی کے استاد تھے۔ اختر کو بچپن سے ہی شاعری کا شوق تھا۔ منشی فاضل کا امتحان پاس کیا لیکن والد کی کوشش کے باوجود کوئی اور امتحان پاس نہ کر سکے اور شعروشاعری کو مستقل مشغلہ بنا لیا۔ ہمایون اور سہیلی کی ادارت کے بعد رسالہ انقلاب پھر خیالستان نکالا اور پھر رومان جاری کیا۔ شاہکار کی ادارت بھی کی۔ اردو شاعری میں اختر پہلا رومانی شاعر ہے جس نے اپنی شاعری میں عورت سے خطاب کیا۔ عالم جوانی میں ہی اختر کو شراب نوشی کی لت پڑ چکی تھی، جو آخر کار جان لیوا ثابت ہوئی۔ لاہور میں انتقال ہوا اور میانی صاحب میں دفن ہوئے۔
framepx|تصغیر|بائیں|اختر شیرانی کی یاد میں ڈاک کا ٹکٹ

## غزل گوئی
اختر شیرانی کو رومانی نظم نگار کی حیثیت سے شہرت حاصل ہوئی لیکن ان کے شعری مجموعوں میں غزلوں کی کمی نہیں۔ اگر چند رباعیوں اور کچھ ماہییوں کو نظر انداز کر دیا جائے تو ان کا شعری مجموعہ "طیور آوارہ" صرف غزلوں پر مشتمل ہے۔ "شہناز" اور "شہزدو" میں بھی قابل ذکر تعداد میں غزلیات موجود ہیں۔ اختر شیرانی کی غزلوں میں روایتی مضامین جابجا دکھائی دیتے ہیں اور بیشتر نظموں میں باندھے گئے مضامین بھی غزلوں میں در آتے ہیں۔ ان کی غزلوں کا نمایاں حصہ خمریات سے ملمز ہے۔ اس نوعیت کے دو شعر ملاحظہ ہوں۔

## مزید دیکھیے
* اختر شیرانی (مزاحیہ اداکار)

## حوالہ جات

## بیرونی روابط
* اختر شیرانی: شاعر محبت
* اختر شیرانی: اردو تعارف، اخذ کردہ بتاریخ 19 اکتوبر 2016ء
* شہاب نامہ از قدرت اللہ شہاب

زمرہ:اردو شعرا
زمرہ:برطانوی ہند کے شعراء
زمرہ:بیسویں صدی کے اردو مصنفین
زمرہ:پاکستانی اردو شعرا
زمرہ:پاکستانی شعرا
زمرہ:پشتون شخصیات
زمرہ:پشتون نژاد بھارتی شخصیات
زمرہ:سانیٹی
زمرہ:ضلع ٹونک کی شخصیات
زمرہ:لاہور کے شعرا
زمرہ:مہاجر شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1905ء کی پیدائشیں
زمرہ:1948ء کی وفیات
دوامی سیاط

دَوّامِی سَیاط،  بحری حیوانات اول (marine protozoa) سے تعلق رکھنے والے یک خلوی جاندار ہوتے ہیں جنکو انگریزی میں (dinoflagellates) کہا جاتا ہے اور ان کو یہ نام دینے کی وجہ یہ ہے کہ طحالب (algae) کی اس قسم کے جانداروں کے جسم میں تار نما ساخت لگی ہوتی ہے جو ان کو حرکت میں چپوؤں کی طرح مدد دیتی ہے اس ساخت کو جو سوطی شکل کی ہوتی ہے سیاط (واحد: سوط) (flagella) کہا جاتا ہے اور ان جانوروں کے سیاط میں خاص بات یہ ہوتی ہے کہ یہ مستقل گردشی حرکت میں رہتا ہے اسی وجہ سے ان کے نام میں دوامی (یعنی گردش یا چرخ) کا لفظ شامل ہوا، یعنی **دوامی سیاط**۔ ان کو گردشی حرکت کے باعث چرخ سیاط بھی کہ سکتے ہیں۔ ان کے مختلف زبانوں میں نام کی مزید وضاحت یوں ہے
* اردو : دوامی سیاط (دوامی = گردش یا چرخ + سیاط = تار نما ساخت یوں کہ لیں کہ خوردبینی سونڈ)
* Dinoflagellate : ڈائینو = دوامی یا گردش + فلیجیلیٹ = فلیجیلا یا تار نما ساخت)
* جاپانی : اوزوبین کے موشی (اوزو = گرداب + بے ن = سوط، چھڑی، چپو + کے = بال + موشی = کیڑا) کے موشی = بالوں والا کیڑا (صدپا یا ہزارپا)
اوپر کے بیان میں مختلف زبانوں میں اس جاندار کے نام دیے گئے ہیں۔ مقصد اس کا یہ ہے کہ اردو کے ناموں کو مشکل کہا جاتا ہے اور اعتراضات کی بھرمار کر دی جاتی ہے، اوپر انگریزی اور جاپانی کے ناموں کی اصل الکلمہ دیکھ کر یہ بخوبی عیاں ہو جائے گا کہ اردو کے نام دیگر زبانوں کے نام رٹنے سے کہیں قابل فہم اور آسان ہیں۔ اگر اس دعوی کو مان لیا جائے کہ اردو میں ہر زبان کا لفظ ویسے ہی لے لیا جائے جیسا کہ وہ اس زبان (مثلا انگریزی میں) ہے تو جاپانی قوم جو آج ترقی میں امریکا سمیت دنیا کی ہرقوم کر پیچھے چھوڑ چکی ہے عقل سے پیدل نہیں کہ ڈائینوفلیجیلیٹس کو اوزوبین کے موشی (گردابی سوطی صدپا) کہے ۔


زمرہ:اولانیات
زمرہ:مرکزہ بردار
زمرہ:حیاتیاتی سانچے
زمرہ:سوطی
زمرہ:کائی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
مستقل نقطہ

تعریف: ایک فنکشن  \ f(x)  کا مستقل نکتہ ایسے \ x^*  کو کہا جاتا ہے، اگر 
:\ x^* = f(x^*) 
واضح رہے کہ ہر فنکشن کے لیے اس کا مستقل نکتہ ہونا ضروری نہیں۔

اگر مستقل نکتہ باکشش ہو، تو کسی بھی نکتہ پر فنکشن کے جواب پر فنکشن کی تکرار کرنے سے مستقل نکتہ تک پہنچا جا سکتا ہے۔
: f\left(\cdots f\left(f\left(f(x)\right)\right)\right) \to x^{*}
اسے ہم ایک مثال سے واضح کرتے ہیں:

### مثال

frame|تصویر 1

درج ذیل رَجعت نسبت، عدد *a* کا مربع جزر (square root) نکالنے کے لیے استعمال ہو سکتی ہے۔ 
: X_n = \frac{1}{2} \left( X_{n-1} + \frac{a}{X_{n-1}} \right) \,,\, n=0,1,2,\cdots 
X_{\infty}=\sqrt{a} اس کا مستقل نکتہ ہے، جو اس مساوات کو یوں لکھ کر 
: x = \frac{1}{2} \left( x + \frac{a}{x} \right) 
تسلی کی جا سکتی ہے کہ x=\sqrt{a} اس کا حل ہے۔

جدول میں اس رَجعت نسبت مساوات کی a=20 کے لیے کچھ تکرار دکھائی گئی ہیں۔ ہم X_{0}=45 سے شروع کرتے ہیں۔ دیکھو یہ جلد ہی اپنے مستقل نکتہ \sqrt{20} \approx 4.472  کے قریب پہنچ جاتا ہے۔ اسی عمل کو گراف کے ذریعہ تصویر 1 میں دکھایا گیا ہے۔ اس تصویر میں سبز رنگ سے فنکشن (map)
: y = f(x) = \frac{1}{2} \left( x + \frac{a}{x} \right) 
دکھائی گئی ہے، جبکہ نیلے رنگ میں *خط تنصیف*
: y=x  &nbsp;&nbsp;&nbsp;&nbsp; (ناصف)
دکھایا ہے۔ ان گراف (نیلے ناصف اور سبز فنکشن) کا سنگم اس رَجعت نسبت کا مستقل نکتہ ہے۔ تکرار کے عمل کو ہم یوں سمجھ سکتے ہیں۔
X_1 کو رَجعت مساوات سے گزارنے کے عمل کو X_1 سے سبز گراف تک جاتی ہوئی عمودی سرخ لکیر سے دکھایا گیا ہے، جہاں سے افقی سرخ لکیر اسے نیلی لکیر سے منعکس ہو کر X_2 بنتا دکھاتی ہے۔ اس طرح ایک تکرار مکمل ہوتی ہے۔

## اور دیکھیے
* ویژہ قیمت
* Logistic map

زمرہ:نظریہ بازی
جیکبی طریقہ

یہ یکلخت لکیری مساوات کا نظام حل کرنے کا ایک طریقہ ہے۔ اس کے لیے مساوات کو ایک تفاعل کی صورت لکھا جاتا ہے جس پر مستقل نکتہ کا طریقہ استعمال کیا جاتا ہے۔ 
یکلخت مساوات کو ہم یوں بطور میٹرکس مساوات لکھتے ہیں:



X = D X + c


جہاں
:
X = \left[
\begin{matrix}
x_1 \\
x_2 \\
\vdots \\
x_n
\end{matrix}
\right]
\,,\,
D = \left[
\begin{matrix}
0 & -\frac{a_{1,2}}{a_{1,1}} & \cdots -\frac{a_{1,n}}{a_{1,1}} \\
-\frac{a_{2,1}}{a_{2,2}} & 0 & -\cdots \frac{a_{2,n}}{a_{2,2}} \\
\vdots & \ddots & \vdots \\
-\frac{a_{n,1}}{a_{n,n}} & -\cdots \frac{a_{n,2}}{a_{n,n}} & 0 \\
\end{matrix}
\right]
\,,\,
c = \left[
\begin{matrix}
\frac{b_1}{a_{1,1}} \\
\frac{b_2}{a_{2,2}} \\
\vdots \\
\frac{b_n}{a_{n,n}} \\
\end{matrix}
\right]


اب لکھو 
: \ f(X) = D X + c 
اب اس مساوات نظام کا *X* حل اسی وقت ہو گا اور صرف اسی وقت ہو گا، جب یہ تفاعل  \ f(X)  کا مستقل نکتہ ہو۔

کمپیوٹر (کمپوٹر) پر اسے حل کرنے کا طریقہ یہ ہے کہ ہم کسی بھی \ X_0 سے شروع کر کے یوں چلتے جاتے ہیں:
:
\begin{matrix}
X_1 = D X_0 + c \\
X_2 = D X_1 + c \\
X_3 = D X_2 + c \\
\vdots
\end{matrix}

جبتک یکے بعد دیگرے \ X_k اور \ X_{k+1} میں فرق بالکل معمولی رہ جائے۔ اگر مساوات کا حل ممکن ہو تو حل \ X متوالیہ \ \{X_k\} کی آخر ہو گا (اگر یہ متوالیہ کسی حد کی طرف جائے) :
:
X = \lim_{k \to \infty} X_k

یہ ضروری نہیں کہ جیکبی طریقہ کام کرے (متوالیہ کسی طرف مرکوز (converge) ہو تو حل نکل سکتا ہے)۔

### مثال
مساوات کا نظام
:\begin{matrix}
- 2.0 x_0 + 1.1 x_1 - 0.2 x_2 &=& -.2 \\
- 2.7 x_0 + 3.0 x_1 + 1.5 x_2 &=& 0.9 \\
-0.3 x_0 + 0.2 x_1 - 1.0 x_2 &=& 0.2 
\end{matrix}

اس کو ہم جیکبی طریقہ کے لیے یوں ڈھال کر لکھتے ہیں:
:
X^{(k+1)} =
\left[\begin{matrix}
0 & .55 & -.1 \\ 
.9 & 0 &-.5 \\
 -.3 & .2 & 0
\end{matrix}\right] X^{(k)} 
+
\left[\begin{matrix}
0.1 \\ 0.3 \\ -.2
\end{matrix}\right]


اب سب صفر سے شروع کر کے آگے بڑھتے جاتے ہیں:
X^{(0)}= \left[\begin{matrix}
0 \\
0 \\
0
\end{matrix}\right]

کچھ پہلی بازیوں کے جواب یہ ہیں:
:
X^{(1)}= \left[\begin{matrix}
0.1 \\
0.3 \\
-0.2
\end{matrix}\right] 
\,,\,
X^{(2)}= \left[\begin{matrix}
0.285 \\
0.49 \\
-0.17
\end{matrix}\right]
\,,\,
X^{(3)}= \left[\begin{matrix}
0.39 \\
0.64 \\
-0.19
\end{matrix}\right]


:
X^{(4)}= \left[\begin{matrix}
0.47 \\
0.74 \\
-0.19
\end{matrix}\right] \,,\,
X^{(5)}= \left[\begin{matrix}
0.53 \\
0.82 \\
-0.19
\end{matrix}\right]\,,\,
X^{(6)}= \left[\begin{matrix}
0.56 \\
0.87 \\
-0.19
\end{matrix}\right]

بہت سی بازیوں کے بعد یہ مساوات کا حل حاصل ہوتا ہے:
:X= 
\left[\begin{matrix}
x_0 \\
x_1 \\
x_2
\end{matrix}\right]
=
\left[\begin{matrix}
0.67 \\
1.01 \\
-0.20
\end{matrix}\right]


## مزید دیکھیے
* سائیلیب

زمرہ:خطی الجبرا
زمرہ:ویکی ڈیٹا سے مطابقت رکھنے والی مختصر تفصیل
ادریسی سلطنت

مراکش کی ایک عرب شیعہ سلطنت(788۔ 974) اس کے بانی ادریس علوی اوّل حضرت علی کی اولاد میں سے تھے۔ عرب میں عباسیوں کے بغاوت کی ناکامی کے بعد ادریس مرکزی مراکش کی طرف ہجرت کر گئے۔ جہاں اس نے اپنی حکومت کی بنیاد رکھی۔ اس کے بیٹے ادریس دوم نے شہر فاس کی بنیاد رکھی۔ بربروں کی بغاوتوں، ہسپانیہ کے امویوں اور تیونس کے فاطمیوں نے ادریسی سلطنت کا خاتمہ کر دیا۔

بیسویں صدی کے شروع میں عربوں کی ایک سلطنت جس کا پہلا حاکم احمدالادریس مراکش کے ادریسی خاندان سے تھا۔ اس نے خالص مذہبی بھائی چارے کی بنیاد پر ایک جماعت قائم کی۔ اسی خاندان کے ایک فرد سید محمد السنوسی نے شمالی افریقہ میں سنوسی سلسلہ کی بنیاد رکھی۔

## حوالہ جات

زمرہ:780ء کی دہائی میں قائم ہونے والے ممالک اور علاقے
زمرہ:788ء کی تاسیسات
زمرہ:آٹھویں صدی کی عرب شخصیات
زمرہ:ادریسی خاندان
زمرہ:افریقا کے سابقہ ممالک
زمرہ:افریقی شاہی خاندان
زمرہ:افریقا کی سابقہ فرماں روائیاں
زمرہ:دسویں صدی کی عرب شخصیات
زمرہ:سابقہ سلطنتیں
ادریسی
زمرہ:شاہی خاندان
زمرہ:شیعہ شاہی سلاسل
زمرہ:عرب شاہی سلاسل
زمرہ:علوی شاہی گھرانے
زمرہ:المغرب میں اسلام
زمرہ:المغرب میں عرب
زمرہ:مراکشی زیدی
زمرہ:مراکشی شیعہ شخصیات
زمرہ:مشرق وسطی کے شاہی خاندان
زمرہ:نویں صدی کی عرب شخصیات
زمرہ:سابقہ ممالک
زمرہ:ویکی ڈیٹا سے مختلف مختصر وضاحت
زمرہ:زیدی شخصیات
زمرہ:الجزائر میں اسلام
زمرہ:عرب قبائل
ایڈورڈ ہشتم

شاہ برطانیہ۔ اپنے والد جارج پنجم کی وفات کے بعد، 20 جنوری 1936ء کو تخت نشین ہوا۔ ایک امریکی خاتون والس سمپسن کے عشق میں مبتلا تھا۔ برطانوی پارلیمنٹ اس شادی کے خلاف تھی۔ تخت پر عشق کو ترجیح دی اور 11 دسمبر 1936ء کو حکومت سے دست بردار ہو گیا۔ 1940ء تا 1945ء جرائر بہاما کا گورنر رہا۔ اس کے بعد بقیہ زندگی گوشہ گمنامی میں گزاری۔ حکومت برطانیہ نے ڈیوک آف ونڈسر کا خطاب دیا۔

زمرہ:1894ء کی پیدائشیں
زمرہ:1972ء کی وفیات
زمرہ:آسٹریلیا کے فرماں روا
زمرہ:اقدام قتل سے زندہ بچ جانے والے
زمرہ:انگریز یاداشت نگار
زمرہ:انیسویں صدی کی برطانوی شخصیات
زمرہ:برطانوی فیلڈ مارشل
زمرہ:برطانوی شخصیات
زمرہ:برطانوی شہنشاہان ہند
زمرہ:بیسویں صدی کی بہاماسی شخصیات
زمرہ:بیسویں صدی کے آئرش شاہی حکمران
زمرہ:بیسویں صدی کے برطانوی شاہی حکمران
زمرہ:بہاماس کے برطانوی گورنر
زمرہ:پروٹسٹنٹ شاہی حکمرانان
زمرہ:پہلی جنگ عظیم کی برطانوی فوجی شخصیات
زمرہ:تخت سے دستبردار فرماں روا
زمرہ:جنوبی افریقا کے فرماں روا
زمرہ:خاندان ونڈسر
زمرہ:رچمنڈ، لندن کی شخصیات
زمرہ:سرطان حلق سے اموات
زمرہ:فرانس میں سرطان سے اموات
زمرہ:کینیڈا کے سربراہان ریاست
زمرہ:مملکت متحدہ کے شاہی حکمران
زمرہ:مملکت متحدہ کے شہزادے
زمرہ:نیوزی لینڈ کے سربراہان ریاست
زمرہ:وکٹوریہ عہد کی شخصیات
زمرہ:ویلز کے شہزادے
زمرہ:میگڈالن کالج، اوکسفرڈ کے فضلا
زمرہ:برطانوی شہزادے
زمرہ:شہنشاہوں کے بیٹے
زمرہ:بادشاہوں کے بیٹے
زمرہ:لندن کے فوجی اہلکار
زمرہ:جرمن نژاد برطانوی شخصیات
زمرہ:ملٹری کراس وصول کنندگان
زمرہ:جامعہ اوکسفرڈ کے فضلا
زمرہ:رائل سوسائٹی کے رفقا
زمرہ:مملکت متحدہ میں جنسی تعصب
زمرہ:مملکت متحدہ میں نسل پرستی
زمرہ:مملکت متحدہ میں ضد سامیت
زمرہ:ضد-میسنری
زمرہ:23 جون کی پیدائشیں
زمرہ:دوسری جنگ عظیم کی برطانوی شخصیات
زمرہ:پیرس میں وفات پانے والی شخصیات
زمرہ:تاریخ بہاماس
زمرہ:لندن میں پیدا ہونے والی شخصیات
زمرہ:بیسویں صدی کے فرماں روا
زمرہ:جارج پنجم
زمرہ:مملکت متحدہ کی پریوی کونسل کے ارکان
زمرہ:عالمی ریکارڈ گیر
زمرہ:تمباکو نوشی سے ہونے والی اموات
نشان حیدر

تصغیر|444x444پکسل|نشان حیدر|ربط=Special:FilePath/Nishan-e-Haider_(Cropped).jpg
**نشانِ حیدر** پاکستان کا سب سے بڑا فوجی اعزاز ہے۔ نشانِ حیدر اب تک گیارہ جوانوں کو مل چکا ہے۔ پاکستان کی فضائیہ کی تاریخ اور پاکستان کی بری فوج کے مطابق نشانِ حیدر حضرت علی کے نام پر دیا جاتا ہے کیونکہ ان کا لقب حیدر کرار تھا اور ان کی بہادری ضرب المثل ہے۔
یہ نشان صرف ان لوگوں کو دیا جاتا ہے، جو وطن کے لیے انتہائی بہادری کا مظاہرہ کرتے ہوئے شہید ہو چکے ہوں۔ ان میں میجر طفیل نے سب سے بڑی عمر یعنی 44 سال میں شہادت پانے کے بعد نشان حیدر حاصل کیا، باقی فوجی جنھوں نے نشان حیدر حاصل کیا ان کی عمریں 40 سال سے بھی کم تھیں جبکہ سب سے کم عمر نشان حیدر پانے والے راشد منہاس تھے جنھوں نے اپنی تربیت میں 20 سال 6 ماہ کی عمر میں شہادت پر نشان حیدر اپنے نام کیا۔ آج تک پاکستان میں صرف 11 افراد کو نشانِ حیدر دیا گیا ہے جن کے نام درج ذیل ہیں۔

## تیاری/ ڈھلائی
نشان حیدر وزات دفاع کے احکامات پر بنایا جاتا ہے۔ نشان حیدر دشمن سے دوران جنگ قبضے میں لیے جانے والے اسلحے کو پگھلا کر تیار کیا جاتا ہے۔ اس کی تیاری میں 88 فیصد کاپر، 10 فیصد سونا اور 2 فیصد زنک استعمال ہوتا ہے۔
## وصول کنندگان

## مزید دیکھیے
* عسکریہ پاکستان
* شہید
* ہلال کشمیر
* پاکستانی مسلح افواج کے اعزازات و تمغہ جات
** ملاکا اسٹک
** اعزازی شمشیر (پاکستان)
** تمغائے امتیاز
** تمغائے بسالت
** تمغائے جرات
** ستارہ بسالت
** ستارہ جرأت
** ستارۂ امتیاز
** نشان امتیاز
** نشان حیدر
** ہلال امتیاز
** ہلال جرأت

## حوالہ جات

## بیرونی روابط
* 
* 

زمرہ:پاکستان کے عسکری اعزازات و علامات
زمرہ:پاکستان کے عسکری اعزازات و علامات
زمرہ:پاکستان میں 1957ء کی تاسیسات
زمرہ:نشان حیدر یافتگان
زمرہ:ویکی منصوبہ پاکستان کے مضامین
زمرہ:ہمت ایوارڈ
اُر

**اُر**، ( یہ ایک قدیم میسوپوٹامیائی شہر تھا، جو موجودہ عراق میں واقع تھا۔ یہ شہر تقریباً 3800 قبل مسیح میں آباد ہوا اور سومیری تہذیب کا ایک اہم مرکز تھا۔) ایک قدیم سمیری شہر جو آج سے 4 ہزار یا 3500 ق م بابل سے تقریباً 140 میل جنوب میں موجود دریائے فرات سے دس میل کے فاصلے پر آباد تھا۔ بائبل کے مطابق حضرت ابراہیم علیہ السلام اسی شہر میں پیدا ہوئے تھے۔ پھر وہیں سے آپ نے حران کی طرف ہجرت کی تھی چھٹی صدی ق م تک یہ ایک پر رونق اور خوش حال بستی تھی۔
۔ دریائے فرات کے دائیں کنارے پر واقع* اُر* عراق کا ایک قدیم ترین شہر تھا اسے چوتھی ہزاری ق م (۔4000B.C ) میں سُمیری قوم نے آباد کیا تھا۔ تیسری ہزاری میں یہ شہر اپنے عروج کو پہنچا۔ 2000 ق م کے لگ بھگ خوزستان ( فارس ) کے عیلامیوں نے اسے بڑی حد تک تباہ کر دیا۔ سترھو یں صدی ق م میں حضرت ابراہیم یہاں آئے۔ کلدانی بادشاہوں کے عہد (626ق م تا539ق م ) میں* اُر* نے ایک بار پھر شہرت حاصل کی تھی کہ ایرانی شہنشاہ کوروش کبیر ( خورس یا سائرس اعظم یا ذوالقرنین ) نے اسے فتح کر لیا۔ اس کے بعد * اُر* بتدریج زوال کی نذر ہو گیا۔  کلدانی حکمرانوں کی نسبت سے اسے * اُر کلدانیہ* بھی کہا جا تا ہے۔بیسویں صدی کے اوائل میں مشہور ماہر آثار قدیمہ انگریز محقق لیونارڈ وولے نے 34-1922 ء میں* اُر* کے کھنڈر دریافت کیے جو الناصربہ کے بالمقابل دریائے فرات کے جنوب میں تقربیا بیس کلومیٹر کے فاصلے پر ہیں۔ بابل سے * اُر* تقریباً225 کلومیٹر جنوب میں ہے۔ * اُر* ان دنوں تل المقیر کہلاتا ہے

**اُر کی تاریخی اہمیت**

سومیری تہذیب کا مرکز – اُر، سومیریوں کا ایک اہم شہر تھا اور یہاں کی معیشت زراعت اور تجارت پر مبنی تھی۔

**زِگّورات (Ziggurat of Ur)**

یہ ایک عظیم الشان عبادت گاہ تھی جو چاند دیوتا نَنّا (Nanna) کے لیے بنائی گئی تھی۔

**بادشاہ اُرنمّو (Ur-Nammu)**

اُر کا سب سے مشہور بادشاہ، جس نے اُر-نمّو کوڈ نامی دنیا کا قدیم ترین معلوم قانونی ضابطہ ترتیب دیا۔

**ابراہیمؑ کا ممکنہ آبائی وطن**

روایات کے مطابق حضرت ابراہیمؑ کا تعلق بھی اُر شہر سے تھا۔

**زوال**

اُر شہر کا زوال تقریباً 500 قبل مسیح میں ہوا، جب یہ ایرانی حملوں اور دریائے فرات کے بہاؤ میں تبدیلی کی وجہ سے غیر آباد ہو گیا۔

یہ شہر جدید تل المقیّر (Tell el-Muqayyar) کے قریب واقع ہے اور آثارِ قدیمہ کے ماہرین نے یہاں سے بہت سی قیمتی اشیاء دریافت کی ہیں۔

## حوالہ جات

زمرہ:آثار قدیمہ
زمرہ:ذی قار محافظہ
زمرہ:سرزمین شام
زمرہ:عراق کے سابقہ آباد مقامات
زمرہ:عراق میں آثار قدیمہ
زمرہ:قدیم شہر
زمرہ:کامنز زمرہ جس کا ربط ویکی ڈیٹا پر ہے
زمرہ:شہر ریاستیں
زمرہ:چوتھے ہزارے قبل مسیح میں قائم ہونے والے آباد مقامات
زمرہ:ویکی ڈیٹا سے مختلف مختصر وضاحت
زمرہ:اور
زمرہ:کلدان
زمرہ:عراق میں مقامات عالمی ثقافتی ورثہ
زمرہ:سمیری
زمرہ:بین النہرین کی تاریخ
زمرہ:مقامات عبرانی بائبل
زمرہ:عبرانی بائبل کے مقامات
تھامس ایلوا ایڈیسن

[تصغیر|thumbtime=1|لعفت|upright=1.1|''ایک دن تھامس ایڈیسن کے ساتھ۔ (1922) [انگریزی میں]](https://ur.wikipedia.org/wiki/%D9%81%D8%A7%D8%A6%D9%84:A_day_with_Thomas_A._Edison.webm)

**تھامس ایلوا ایڈیسن** ایک امریکی سائنس دان اور موجد تھا۔ ریاست اوہایو کے ایک گاؤں میلان میں پیدا ہوا۔ والدین بہت غریب تھے اسے کتابوں سے بالکل بھی شغف نہیں تھا جس کی وجہ سے اسے اساتذہ نالائق اور کم ظرف کہتے تھے اور اسی وجہ سے اسے اسکول سے بھی نکال دیا گیاـ بعد ازاں گھر میں اپنی والدہ سے ہی تعلیم حاصل کی کیوں کہ اس کی والدہ دنیا میں وہ انسان تھیں جو اس کو سمجھتی تھی۔ بارہ سال کا ہوا تو ریل گاڑی میں کتابیں بیچنے کا کام کرنے لگا۔ اسے تمباکو نوشی کے ڈبے میں تھوڑی سی جگہ دے دی گئی تھی۔ کچھ عرصے بعد اسی ڈبے میں ایک چھوٹا سا پرنٹنگ پریس لگا لیا اور اپنا اخبار چھاپنے لگا۔ وہیں اس نے ایک کیمیاوی تجربہ گاہ بنا رکھی تھی۔ بعد ازاں تار برقی کا کام سیکھ کر ڈاک خانے میں ملازم ہو گیا۔ یہاں اس نے آٹومیٹک ٹیلی گراف کے لیے ٹرنسمیٹر ریسور ایجاد کیا۔ اس اثنا میں اور بھی کئی ایجادیں کیں جن سے اُسے خاصی آمدنی ہوئی۔ اس روپے سے نیوجرسی میں ایک تجربہ گاہ اور ورکشاپ قائم کر لی۔ اس کی ایجادات کی تعداد ایک ہزار کے لگ بھگ ہے جن میں فونو گراف(جس نے آگے چل کر گرامو فون کی شکل اختیار کی) بجلی کا قمقمہ، میگا فون، سینما مشین، وغیرہ قابل ذکر ہیں۔ 1915ء میں اسے نوبل پرائز ملا۔

## حوالہ جات

زمرہ:1847ء کی پیدائشیں
زمرہ:1931ء کی وفیات
زمرہ:امریکی سائنسدان
زمرہ:امریکی فلسفیانہ سوسائٹی کے ارکان
زمرہ:امریکی مؤجدین
زمرہ:انگریز نژاد امریکی شخصیت
زمرہ:انیسویں صدی کی امریکی کاروباری شخصیات
زمرہ:انیسویں صدی کے امریکی موجدین
زمرہ:اوہائیو کی کاروباری شخصیات
زمرہ:ایڈیسن، نیو جرسی کی شخصیات
زمرہ:بعید نگاری
زمرہ:بیسویں صدی کی امریکی کاروباری شخصیات
زمرہ:بیسویں صدی کے امریکی موجدین
زمرہ:تھامس ایڈیسن
زمرہ:ریاستہائے متحدہ کی قومی اکادمی برائے سائنس کے ارکان
زمرہ:فلوریڈا کی کاروباری شخصیات
زمرہ:فورٹ مائرس، فلوریڈا کی شخصیات
زمرہ:مینہٹن کی شخصیات
زمرہ:نیو جرسی کی کاروباری شخصیات
زمرہ:نیو یارک شہر کی کاروباری شخصیات
زمرہ:نیوآرک، نیو جرسی کی کاروباری شخصیات
زمرہ:ویسٹ اورنج، نیو جرسی کی شخصیات
زمرہ:ڈچ نژاد امریکی شخصیات
زمرہ:نیو جرسی میں تدفین
زمرہ:جنرل الیکٹرک کی شخصیات
زمرہ:امریکی چیف ایگزیکٹو
زمرہ:جنرل الیکٹرک
زمرہ:ویکیپیڈیا کے مضامین جن میں سائکلوپیڈیا آف امریکن بائیوگرافی کا حوالہ شامل ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ذیابیطس سے اموات
زمرہ:امریکی بہرے افراد
زمرہ:کینیڈین نژاد امریکی شخصیات
زمرہ:سکاٹش نژاد امریکی شخصیات
زمرہ:امریکی سینما کے پیش قدم
اڈیپس

**اڈیپس** ،یونانی دیو مالا کا ایک المیہ کردار ہے۔ لئیس شاہ تھیبس کا بیٹا۔ جو اپیکاسٹا کے بطن سے پیدا ہوا۔ بعد کے مصنفین نے اپیکاسٹا کو جاکاسٹا سے تعبیر کیا ہے۔ لئیس کو ڈلفی کی پش گوئی سے معلوم ہو چکا تھا کہ کہ اُس کا بیٹا اسے مار ڈالے گا۔ لہٰذا جب اڈییپس پیدا ہوا تو اس کے پاؤں میں زنجیر ڈال کر کوہ کیتھرن کی چوٹی پر چھوڑ آیا۔ اڈیپس کو دیوتاؤں نے بچا لیا اور کورنتھ کے بے اولاد بادشاہ پولی بس نے اُسے گود لے لیا۔ اتفاقاً کسی مقام پر لیئس سے اُس کی مڈبھیڑ ہو گئی اور معمولی تکرار کے بعد اس نے اپنے باپ کو قتل کر دیا۔ پھر وہ تھیبس آیا اور سفنکس کی پہیلی بوجھ کر اس کے ظلم و ستم سے وہاں کے لوگوں کو نجات دلائی۔ اور تھیبس کی بادشاہی انعام میں پائی۔ نیز اپنی ماں سے شادی کر لی۔ اوڈیسی کے علاوہ اس موضوع پر بے شمار ڈرامے اور کہانیاں لکھی گئی ہیں۔ جن میں سوفو کلیز کے تین ڈرامے امتداد زمانہ سے باقی بچ گئے ہیں۔ یہ ڈرامے پانچویں صدی قبل مسیح میں لکھے گئے تھے۔

اڈیپس کے لغوی معنی معمے حل کرنے والا ہے۔ اسی سے اڈیپس تناقض ( Oedipus Complex) کی اصطلاح وضع ہوئی۔ جو آسٹریا کے محلل نفسی فرائڈ کے نزدیک وہ نفسی کیفیت ہے جس میں لڑکی کو باپ کی طرف اور لڑکے کو ماں کی طرف جنسی میلان ہوتا ہے۔

زمرہ:یونانی علم الاساطیر
زمرہ:کامنز زمرہ جس کا ربط ویکی ڈیٹا پر ہے
زمرہ:یونانی اساطیر کے کردار
زمرہ:یونانی اساطیریات میں شاہان
زمرہ:ویکی ڈیٹا سے مطابقت رکھنے والی مختصر تفصیل
زمرہ:نابینا شاہی افراد اور اشرافیہ
زمرہ:یونانی اساطیری ہیرو
زمرہ:شاہان تھیبیس
زمرہ:زنائے محرم میں ملوث اساطیری شخصیات
گرو ارجن دیو

**گرو ارجن دیو** سکھوں کے پانچویں گرو، گرو رام داس کے بیٹے تھے۔ بعض روایات کے مطابق شہنشاہ اکبر نے انھیں شرفِ باریابی بخشا۔ شہزادہ خسرو نے اپنے باپ شہنشاہ جہانگیر کے خلاف بغاوت کی تو گرو ارجن دیو نے خسرو کی حمایت کی۔ خسرو کی گرفتاری کے بعد اس کے ساتھیوں پر شاہی عتاب نازل ہوا۔ ارجن دیو کو قلعہ لاہور میں قید کر دیا گیا۔ یہیں ان کا انتقال ہوا۔ قلعہ لاہور کے قریب گوردوارہ ڈیرہ صاحب انہی کی یاد میں تعمیر کیا گیا۔ سکھ مذہب کے پانچویں گُرو 15 اپریل 1560 کو گوئندوال میں پیدا ہوئے۔ وہ گُرو رام داس اور بی بی بھانی کے سب سے چھوٹے بیٹے تھے۔ بی بی بھانی گُرو امر داس کی بیٹی تھیں۔ یکم ستمبر 1581 کو گُرو کے منصب پر فائز ہوئے۔
ان کے عہد میں امرتسر کی تعمیر مکمل ہوئی۔ ترن تارن اور کرتار پور بھی انھوں نے بسائے۔ گرنتھ کو اکٹھا کرنا ان کا عظیم کارنامہ تھا۔ انھوں نے سکھ مذہب کے پرچار کے لیے مسند بنائے، لنگر خانوں اور گردواروں کے انتظام و انصرام کے لیے سکھوں پر دسواں ٹیکس نافذ کیا۔ 30 مئی 1606 کو انھیں لاہور میں جہانگیر نے قتل کروادیا۔

## زندگی

شری گُرو ارجن دیو جی 19 بیساکھ 1620(15 اپریل 1563) کو چوتھے گُرو گُرو رام داس کے ہاں بی بی بھانی جی کی کوکھ سے گوئندوال میں پیدا ہوئے۔ بچپن کے ابتدائی 11 برس اپنے نانا
شری گُرو امرداس جی کے زیر سایہ گزارے اور ان سے گور مکھی کی اعلیٰ مہارت حاصل کی، دیوناگری گاؤں کے دھرم شالہ سے سیکھی۔ سنسکرت میں آپ کے استاد پنڈت بینی تھے۔ گنت کا علم ماما موہری جی سے حاصل کیا۔ آپ کے ماموں بابا موہن جی نے آپ کو مراقبہ کی تعلیم دی۔
شری گُرو امرداس جی کا وقت وداع قریب ہوا تو تیسرے گُرو صاحب نے یکم ستمبر 1574 کو چوتھے گُرو رام داس جی کو گُرو مسند عنایت کی ، بابا بڈھا جی نے گُرو تلک کی رسم ادا کی ، اسی دن سری گُرو امرداس جی اس جہان فانی سے کوچ کر گئے۔ اس کے بعد سال 1574 میں ہی سری گُرو رام داس اپنے تینوں بیٹوں پرتھی چند، سری مہاں دیوا تے سری گُرو ارجن دیو جی کو لے کر گورو کے چک یعنی امرتسر آگئے؛ اولین سیوا جو گُرو امرداس جی کے وقت سے چل رہی تھی اور جس شیشم کے درخت کے نیچے گُرو جی سیوا کروایا کرتے تھے وہاں اب گردوارہ ٹاہلی صاحب ہے۔ ٹاہلی پنجابی میں شیشم کو کہتے ہیں۔

## مزید دیکھیے
* گرو گرنتھ صاحب
* گرو نانک

## حوالہ جات

زمرہ:1563ء کی پیدائشیں
زمرہ:1606ء کی وفیات
زمرہ:سترہویں صدی میں بھارت سے سزائے موت یافتہ شخصیات
زمرہ:اسلام قبول نہ کرنے پر سزائے موت پانے والے لوگ
زمرہ:پنجابی شخصیات
زمرہ:سکھ شہدا
زمرہ:سکھ گرو
زمرہ:مغلیہ سلطنت سے سزائے موت یافتہ شخصیات
زمرہ:ہندوستان میں 1563ء
زمرہ:سزائے موت یافتہ بھارتی شخصیات
زمرہ:بھارتی بانیان شہر
زمرہ:ویکی ڈیٹا سے مختلف مختصر وضاحت
زمرہ:سولھویں صدی کے ہندوستانی فلاسفہ
زمرہ:ضلع ترن تارن کی شخصیات
زمرہ:1581ء کی پیدائشیں
زمرہ:تاریخ سکھ مت
اردشیر سوم

ہنحامنشی شہنشاہ اردشیر دوم کا بیٹا۔ اس کی ماں یونانی تھی۔ اپنی سوتیلی ماں اتوسا سے مل کے اپنے دونوں بڑے بھائیوں، دارا اور اریاسپ، کو باپ کے عہد ہی میں قتل کروا دیا۔ تخت نشین ہو کر باقی ماندہ شہزادوں اور شہزادیوں کو موت کے گھاٹ اتار دیا۔ اسدون اور مصر کی بغاوت کو بڑی سفاکی سے کچلا اور بہ کثرت لوگوں کو قتل کیا۔ آپس دیوتا کے مقدس سانڈ کو مار کراُس کا گوشت ضیافت میں استعمال کیا۔ اور مصری شہروں اور مندروں کو تباہ و برباد کرکے ایران واپس ہوا۔ پنجاب کا صوبہ اسی کے زمانے میں خود مختار ہوا۔ اردشیر سوم اپنے بااثر خواجہ سرا باگواس کے ہاتھوں قتل ہوا۔ باگواس نے بادشاہ کے سب بیٹوں کوقتل کر دیا اور ہنحامنشی خاندان کے ایک رُکن کدومینس کو درا سوم کے لقب سے تخت پر بٹھایا۔
	ارتخشتر یا ارد شیر سوم (359۔ 338 ق م)
	3ed Artaxerxes or Ardsher
	اردشیرسوم بہت ہی باہمت اور دلیر بادشاہ تھا، مگر اس کے ساتھ تند خو اور سنگدل بھی۔ اس نے تخت نشینی کے بعد تمام شہزادوں کو قتل کرا دیا تھا، تاکہ کوئی دعوے دار باقی نہ رہے۔ مگر ایک سال کے اندر شام، ایشائے کوچک، قبرض و فنیقہ میں بغاوتیں پھوٹ پڑھیں۔ ان بغاوتوں کی سب سے بڑی وجہ مصر میں ایرانی حکومت کی شکست تھی۔ اردشیر نے محسوس کیا کہ جب تک مصر میں تسلط قائم نہیں ہوگا بغاوت کی آگ نہیں بجھ سکے گی۔ مگر مصر پر قبضہ کرنے سے پہلے شام کی شورشوں کو فرد کرنا ضروری تھا، کیوں کہ یہ بیچ میں حائل تھا۔ چنانچہ اس نے سب سے پہلے فنیقی علاقے صیدا یا سدروم Sidon کا محاصرہ کر لیا۔ شہریوں نے مایوس ہوکر خود شہر کو آگ لگادی یا خود کشی کرلی، صیداکا بادشاہ طینس Tennes قتل ہوا۔ اس کے بعد اردشیرنے مصر کی طرف پیس قدمی کی اور جنگ کا سلسلہ دوسال تک جاری رہا۔ آخر مصر کے تیسویں خاندان کا آخری بادشاہ نخت نیب Nachtta Nep شکست کھا کر حبشہ کی طرف بھاگ گیا اور مصر دوسری بار346 ق م میں ایرانی سلطنت میں شامل ہو گیا۔
	ایرانی فوجوں نے اس موقع پر بری بیدردی سے مصر کو غارت کیا۔ شہروں کو لوٹا اور ہزاروں مصریوں کو موٹ کے گھاٹ اتارا۔ ارشیر نے مصر کے مقدس بیل آپسAips ذبیح کو کرا دیا، جس کی وجہ سے مصریوں کے اندر بڑی بیچینی پھیلی۔ یہی وجہ ہے چند سال کے بعد سکند اعظم کا انھوں نے پر جوش خیر مقدم کیا اور ایرانی حکومت سے آزاد ہونے کی خوشیاں منائیں۔ اردشیرنے فرندات Pharendates کو مصر کا حاکم بنا کر واپس ہوا۔
	اس کامیابی اور تشدد سے مغربی صوبوں کی شورشیں خود بخود فرد ہوگئیں۔ مگر اس اثنا میں وسط ایشاء اور سندھ میں بغاوتیں پھوٹ پڑھیں اور سندھ کا علاقہ ایرانی حکومت کے قبضہ سے نکل گیا۔ 338ق م میں اس کے ایک خواجہ سرا باگوس Bagoas نے اسے زہر دے کر ہلاک کر دیا اور اس کے بیٹوں میں سے چھوتے بیٹے ارشک Arsacesکو تخت پر بیٹھا کر باقی سب کو قتل کر دیا۔
## مزید دیکھیے

## حوالہ جات

زمرہ:621ء کی پیدائشیں
زمرہ:630ء کی وفیات
زمرہ:ایرانی شخصیات
زمرہ:ساتویں صدی کے ساسانی بادشاہ
زمرہ:شاہنامہ فردوسی کے کردار
زمرہ:شخصیات بلحاظ بازنطینی نسب
زمرہ:قرون وسطی کے طفلی حکمران
زمرہ:مقتول ایرانی حکمران
زمرہ:ساتویں صدی کے مقتول حکمران
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:خاندان ساسان
زمرہ:خاندانی شجرہ نسب سانچے
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:کم سنی میں اموات
زمرہ:ساتویں صدی کی شخصیات
زمرہ:ساسانی سلطنت
دہلی اردو اخبار

**دہلی اردو اخبار** دہلی سے اردو زبان میں شائع ہونے والا ایک ہفت روزہ اخبار تھا جسے مولانا محمد حسین آزاد کے والد مولوی محمد باقر نے 1837ء میں شائع کیا۔یہ دہلی کا پہلا اردو اخبار تھا۔ اس اخبار کے ذریعہ ہمیں اس عہد کی سیاسی سرگرمیوں کے علاوہ ادبی اور علمی سرگرمیوں کا حال بھی معلوم ہوتا ہے۔ اخبار کی ماہانہ قیمت 2روپے اور زر سالانہ 20روپے تھا۔ اس کا پہلا نام ’اخبار دہلی‘تھا لیکن10مئی 1840(نمبر 168جلدنمبر3)سے اس کا نام ’دہلی اردو اخبار ‘ہو گیا۔نام کی تبدیلی کے ساتھ کاغذ قدرے سفیداور کتابت قدرے جلی اور کشادہ ہو گئی۔ 12جولائی 1857کو نمبر 28جلد 19سے اس کا نام بہادر شاہ ظفر کے حکم پر ’اخبار الظفر‘کر دیا گیا۔ اخبار کا نمبر اور جلد کا شمار وہی رہا جو ’دہلی اردو اخبار‘ کاتھا اور یہ کھل کر انگریزوں کی مخالفت اور بہادر شاہ ظفر کی حمایت کرنے لگا لیکن جنگ آزادی کی ناکامی، مغلیہ سلطنت کی تاراجی کے ساتھ اور انگریزوں کی جانب سے مولوی محمد باقر کو گولی مار کر شہید کر دینے کے بعد بالآخر اس اخبار کی زندگی بھی 16ستمبر1857کو ختم ہو گئی۔

## حوالہ جات

زمرہ:دہلی میں شائع ہونے والے اخبارات
زمرہ:بھارت کے اردو اخبارات
زمرہ:ہندوستان میں 1837ء کی تاسیسات
زمرہ:برطانوی ہند کے اخبارات
زمرہ:بھارتی اخبارات پر نامکمل مضامین
زمرہ:بھارت میں شائع ہونے والے روزنامے
اردو بازاد (دہلی)

[بائیں|353x353px|تصغیر| 1852ء میں اردو بازار سے [جامع مسجد، دہلی کا منظر]]
**اردو بازار** بھارت کے شہر دہلی کی جامع مسجد کے قریب کی ایک گلی ہے۔ یہ پرانے زمانے میں دہلی کے دیواری شہر کا سب سے اہم بازار تھا۔ شہنشاہ شاہجہان نے قلعہ معلّٰی دہلی کے قریب اردو بازار کے نام سے اس محلہ کو بسایا تھا۔ جہاں سرکاری کام کاج کے ملازم خاص کر فوجی لوگ آباد تھے۔ اسی نام سے یہ محلہ اب بھی موجود ہے۔ آج کل یہ اردو کتب کا ایک بڑا بازار ہے۔

1857ء کی بغاوت کے بعد جب دہلی اجڑی تو اردو کے مشہور و معروف شاعر اسد اللہ خان غالب فرماتے ہیں ’’اردو بازار کو کوئی نہیں جانتا تھا تو کہاں تھی اردو۔ بخدا! دہلی نہ تو شہر تھا، نہ چھاؤنی، نہ قلعہ، نہ بازار‘‘۔

## مزید دیکھیے
* چاندنی چوک
## حوالہ جات

## بیرونی روابط
* اردو بازار کے بارے میں انگریزی میں
* فوڈاہولکس پر اردو بازار کے بارے میں

زمرہ:اردو ثقافت
زمرہ:بازار
زمرہ:بھارت میں بازار
زمرہ:پاکستان میں کتابی اشاعت
زمرہ:دہلی کے سیاحتی مقامات
زمرہ:ضلع سینٹرل دہلی
زمرہ:مشہور مقامات
زمرہ:دہلی کے محلے
زمرہ:ویکی ڈیٹا سے مختلف مختصر وضاحت
اردو گائیڈ

برصغیر پاک و ہند میں اردو کا پہلا روزانہ اخبار جو 1858ء میں مولوی کبیر الدین احمد خان بہادر نے کلکتے سے جاری کیا۔ مطبع مظہر العجائب میں ٹائپ میں چھپتا تھا۔ اور بڑے سائز کے صرف دو اوراق پر مشتمل ہوتا تھا۔ مولوی کبیرالدین احمد کی وفات پر اخبار کے مہتمم نے انتظام سنبھال لیا۔ آخر میں اخبار کا نام دارالسطنت رکھا گیا۔ کچھ عرصہ مولانا ابولکلام آزاد بھی اس کے مدیر رہے۔ 

زمرہ:اخبارات و رسائل
اردوئے معلی

مغلیہ سلطنت کے پانچویں شہنشاہ شہاب الدین محمد شاہ جہاں نے نئی دہلی آباد کر کے شاہی قلعے کو قلعہ معلی کے نام سے موسوم کیا۔ اردو زبان کو جس کا رواج شاہی لشکر میں ہو گیا تھا اردوئے معلی کا نام دیا گیا۔ آگے چل کر وہ زبان اور جو اپنے خاص محاوروں اور اصطلاحوں کے ساتھ قلعہ معلی میں بولی جاتی تھی، اردو معلی کہلائی جانے لگے۔ 

اردوئے معلی مرزا غالب کے مجموعہ خطوط کا بھی نام ہے

اس کے علاوہ اردو معلی اُس مشہور ماہنامے کا نام تھا جسے مولانا حسرت موہانی نے جاری کیا تھا۔ 

زمرہ:اخبارات و رسائل
زمرہ:مشہور مقامات
ارسطوفانیس

یونان قدیم کا طربیہ ڈراما نویس۔ چالیس سے زیادہ ڈرامے لکھے۔ لیکن صرف سات محفوظ رہے۔ ہر ڈرامے کا موضوع ہم عصر سیاسی و معاشرتی زندگی ہے۔ قدامت پسند تھا اور سقراط کا مخالف۔ ایک طنزیہ اور مزاحیہ ڈرامے بادل میں سقراط کا مزاق اڑایا۔ ہمشیہ اپنے دور کی بڑی بڑی شخصیتوں کو تضحیک کا نشانہ بنایاتھا۔

## حوالہ جات

زمرہ:پانچویں صدی ق م کے ایتھینی
زمرہ:پانچویں صدی ق م کے مصنفین
زمرہ:پانچویں صدی قبل مسیح کی یونانی شخصیات
زمرہ:چوتھی صدی ق م کے ایتھینی
زمرہ:چوتھی صدی ق م کے مصنفین
زمرہ:چوتھی صدی قبل مسیح کی یونانی شخصیات
زمرہ:قدیم ایتھنی شخصیات
زمرہ:قدیم یونانی ڈراما نگار اور ڈراما نویس
زمرہ:ویکی ڈیٹا سے مطابقت رکھنے والی مختصر تفصیل
زمرہ:یونانی شخصیات
زمرہ:380 ق م کی دہائی کی وفیات
زمرہ:386 ق م
زمرہ:440 ق م کی دہائی کی پیدائشیں
زمرہ:446 ق م
ارسطیفوس

**ارسطیفوس**، شمالی افریقا میں پیدا ہوا۔ ایتھنز جا کر سقراط سے تعلیم حاصل کی۔ بنیادی اعتبار سے سوفطائی تھا۔ اس نے فلسفے کے مدرسہ سرنائی فلاسفہ کی بنیاد ڈالی ارسطیفوس کا نظریہ یہ تھا کہ وہ مسرت و نیک کردار تعمیر کرنے کے بعد حاصل ہوتی ہے، زندگی کا اصل مقصد ہوتی ہے۔ تمام خوشیاں ایک طرح کی ہوتی ہیں۔ انسان کو چاہیے کہ وہ عقل کی مدد سے اپنی خوشیوں اور مسرتوں پر قابو رکھے۔ 

زمرہ:360 قبل مسیح کی دہائی کی وفیات
زمرہ:430 ق م کی دہائی کی پیدائشیں
زمرہ:افریقی شخصیات
زمرہ:چوتھی صدی قبل مسیح کے فلسفی
زمرہ:سقراط کے شاگرد
زمرہ:قدیم یونانی فلسفی
زمرہ:ویکی ڈیٹا سے مطابقت رکھنے والی مختصر تفصیل